**ΕΞΩΦΥΛΛΟ**

**43ο ΓΥΜΝΑΣΙΟ ΑΘΗΝΑΣ**

**Ιούνιος 2025**

ΛΟΓΟΤΥΠΟ ΚΑΙ ΖΩΓΡΑΦΙΑ

**……………………………………………..**

 **Συμπερίληψη. Η διαφορετικότητα γίνεται δύναμη**

**Περιεχόμενα**

**Σύγχρονα κοινωνικά προβλήματα**

* **Περιβάλλον SOS**
* **Εξαρτήσεις εφήβων**
* **Σχολικός εκφοβισμός**
* **Έμφυλη βία**
* **Εξαρτήσεις εφήβων**
* **Ρατσισμός**
* **Πόλεμος**

Αποδοχή της διαφορετικότητας: Συμπερίληψη, Ενσυναίσθηση,

Ενεργός πολιτειότητα: Αλληλεγγύη, εθελοντισμός, δράση.

 Συμπεριληπτικό σχολείο

……………………………………………………………………………………

Εισαγωγή

Με προβληματισμό, ευαισθησία και κριτική διάθεση στο πλαίσιο του μαθήματος Κοινωνική και Πολιτική Αγωγή επιλέξαμε να αναφερθούμε στις μορφές κοινωνικού αποκλεισμού ευάλωτων κοινωνικών ομάδων, σε σύγχρονα κοινωνικά προβλήματα και στις δράσεις και τις πρωτοβουλίες που πρέπει να αναπτύξουμε ως ενεργοί πολίτες.

Θέσαμε σαφείς κανόνες στην αναζήτηση πληροφοριών από το διαδίκτυο και προσπαθήσαμε να τους τηρήσουμε

Θέλαμε να εκφράσαμε τις απόψεις μας μέσα από τα κείμενά μας, τις ζωγραφιές και τις αφίσες που δημιουργήσαμε με στόχο να αναδείξουμε τη δημιουργικότητα μας, αλλά συγχρόνως να προάγουμε την συλλογικότητα και την ομαδική εργασία.

**Οι μαθητές/τριες της Γ΄ Τάξης**

**--------------------------------------------------------------------------------**

**Σύγχρονα κοινωνικά προβλήματα**

**ΜΟΝΟ ΖΩΓΡΑΦΙΕΣ**

**Περιβάλλον**

**Εξαρτήσεις εφήβων**

**6η Μαρτίου: Ημέρα κατά της Σχολικής Βίας και του Εκφοβισμού**

Η 6η Μαρτίου έχει καθιερωθεί ως η Παγκόσμια Ημέρα κατά της Σχολικής Βίας και του Εκφοβισμού, με σκοπό την ευαισθητοποίηση και την ενημέρωση γύρω από το σημαντικό αυτό κοινωνικό ζήτημα. Στόχος αυτής της ημέρας είναι να προάγει τη συζήτηση σχετικά με την ανάγκη να σταματήσει ο εκφοβισμός μέσα στα σχολεία και να δημιουργηθεί ένα ασφαλές και φιλικό περιβάλλον για κάθε μαθητή

  Η μέρα που όλα άλλαξαν

Ο Νίκος ένιωθε το στομάχι του σφιγμένο καθώς περπατούσε προς το σχολείο. Κάθε βήμα του έμοιαζε βαρύ, σαν να τον κρατούσε πίσω ένας αόρατος τοίχος φόβου. Ήξερε καλά τι τον περίμενε. Ο Πέτρος και η παρέα του ήταν πάντα εκεί, έτοιμοι να τον κοροϊδέψουν, να του τραβήξουν την τσάντα, να τον σπρώξουν και να γελάσουν εις βάρος του. Ήταν ένα καθημερινό παιχνίδι για αυτούς, όμως για εκείνον ήταν ένας ατελείωτος εφιάλτης.

 Όταν έφτασε στο προαύλιο, η προσοχή του στράφηκε σε κάτι διαφορετικό. Μια μεγάλη αφίσα ήταν κολλημένη στον τοίχο «6η Μαρτίου, Ημέρα κατά της Σχολικής Βίας και του Εκφοβισμού». Οι καθηγητές του σχολείου είχαν οργανώσει ομιλίες, δραστηριότητες και συζητήσεις για το πως ο εκφοβισμός μπορεί να σταματήσει. Τα λόγια που άκουσε εκείνη την ημέρα ρίζωσαν μέσα του «η σιωπή δίνει δύναμη στους θύτες».

Καθώς περπατούσε ξανά στην αυλή, ένιωσε κάτι να αλλάζει μέσα του. Δεν ήταν πια απλώς ένα παιδί που φοβόταν, αλλά ήτανε κάποιος που ήθελε να σταματήσει να νιώθει αδύναμος. Όταν ο Πέτρος και οι φίλοι του τον πλησίασαν, δεν έσκυψε το κεφάλι όπως συνήθως. Έμεινε όρθιος, τους κοίταξε στα μάτια και προχώρησε χωρίς να δείξει φόβο.

 Και τότε έγινε κάτι αναπάντεχο. Οι συμμαθητές του, που μέχρι τότε παρακολουθούσαν αμέτοχοι, στάθηκαν δίπλα του. Για πρώτη φορά, το γέλιο των εκφοβιστών κόπηκε. Δεν είχαν πια δύναμη ,γιατί δεν υπήρχε κανείς να υποστηρίξει την άσχημη αυτή συμπεριφορά.

Εκείνη η 6η Μαρτίου δεν ήτανε απλώς μια μέρα ευαισθητοποίησης. Ήταν η μέρα που ο φόβος έσπασε η μέρα που η σιωπή μετατράπηκε σε φωνή.

Το μήνυμα που θέλω να περάσω είναι ότι ο εκφοβισμός δεν σταματάει μόνο όταν μιλήσει το θύμα. Σταματά όταν όλοι αποφασίσουμε να μη μένουμε θεατές. Να είσαι το άτομο που κάνει την διαφορά.

Βαλέρια Γιανέλλο, Γ1

Έμφυλη βία

Η έμφυλη βία είναι η βία που συμβαίνει λόγω του φύλου ενός ατόμου. Συνήθως, οι γυναίκες είναι τα θύματα, αλλά μπορεί να συμβεί και σε άνδρες. Αυτή η βία μπορεί να είναι σωματική, όπως ξυλοδαρμός, ή ψυχολογική, όπως λεκτική κακοποίηση.

Η πιο συχνή μορφή έμφυλης βίας είναι η κακοποίηση μέσα στην οικογένεια, όπου οι γυναίκες κακοποιούνται από τους συντρόφους τους. Ωστόσο, η βία μπορεί να συμβεί και σε άλλους χώρους, όπως στη δουλειά ή στο σχολείο.

Ανάϊλα Φίφο, Γ6

21 Μαρτίου, παγκόσμια ημέρα κατά του ρατσισμού και των φυλετικών διακρίσεων

Η 21η Μαρτίου είναι η Παγκόσμια Ημέρα κατά του Ρατσισμού και των Φυλετικών Διακρίσεων, μια σημαντική ημέρα που έχει καθιερωθεί για να ευαισθητοποιήσει το κοινό σχετικά με τον ρατσισμό και τη φυλετική ανισότητα. Είναι μια ημέρα αφιερωμένη στην προώθηση της ισότητας, της αλληλεγγύης και της ανεκτικότητας, ενθαρρύνοντας τις κοινωνίες να αναγνωρίσουν την αξία της διαφορετικότητας και να κατανοήσουν το πόσο αναγκαίο είναι να προστατευτούν τα ανθρώπινα δικαιώματα.

Ο ρατσισμός γεννάει τον φόβο. Η αλληλεγγύη την ελπίδα. Είμαστε όλοι διαφορετικοί αλλά πάντα ίσοι.

Κλεοπάτρα Γκογκάι, Γ1

«Μία ιστορία για την Παγκόσμια Ημέρα κατά του ρατσισμού και των φυλετικών διακρίσεων»

Στην καρδιά μιας μικρής πόλης, οι κάτοικοι είχαν την παράδοση να γιορτάζουν την Παγκόσμια Ημέρα κατά του ρατσισμού και των φυλετικών διακρίσεων, με μία μεγάλη εκδήλωση στην κεντρική πλατεία. Κάθε χρόνο, εκπρόσωποι από διάφορες χώρες και πολιτισμικές ομάδες συγκεντρώνονταν για να γιορτάσουν τη διαφορετικότητα, αλλά και να θυμίζουν ότι η μάχη κατά των διακρίσεων πρέπει να συνεχίζεται κάθε μέρα.

Φέτος η εκδήλωση ήταν πιο ξεχωριστή. Μια δασκάλα αποφάσισε να οργανώσει μια παρουσίαση για τα παιδιά του σχολείου της. Είχε ετοιμάσει ένα θεατρικό στο οποίο οι μαθητές θα έπαιζαν ρόλους ανθρώπων από όλο τον κόσμο. Μέσα από αυτούς τους ρόλους τα παιδιά θα μάθαιναν πως το χρώμα του δέρματος, η γλώσσα και η κουλτούρα δεν πρέπει να είναι πρόβλημα αποδοχής και κατανόησης μεταξύ των ανθρώπων.

Καθώς η μέρα πλησίαζε, η δασκάλα παρατηρούσε συνεχώς την ξαφνική αλλαγή στην συμπεριφορά των μαθητών της, λόγω του θεατρικού έργου που ετοιμάζουν. Τα παιδιά είχαν αρχίσει να συζητούν με ενδιαφέρον για όλες τις πολιτισμικές διαφορές, ενώ ταυτόχρονα κατανοούσαν τις δυσκολίες που δυστυχώς κάποια άτομα αντιμετώπιζαν ρατσιστικές συμπεριφορές από άτομα τα οποία δεν αποδέχονταν την διαφορετικότητα.

Η ημέρα της εκδήλωσης έφτασε και η κεντρική πλατεία είχε γεμίσει από κόσμο. Η ώρα είχε φτάσει που όλοι θα ένωναν τη φωνή τους για να καταδικάσουν κάθε μορφή διάκρισης, λέγοντας ότι μόνο εάν ενωθούν όλοι, θα μπορέσουν να φτιάξουν ένα κόσμο χωρίς ρατσισμό και φυλετικές διακρίσεις μεταξύ όλων των ανθρώπων της γης.

Ευάγγελος Κορομπίλης, Γ2

Τα δικαιώματα των παιδιών

Ο Οργανισμός Ηνωμένων Εθνών έχει θεσπίσει τη Σύμβαση για τα Δικαιώματα του παιδιού, η οποία αναγνωρίζει πως όλα τα παιδιά έχουν δικαίωμα στην εκπαίδευση, την ασφάλεια, την υγεία και στην ελεύθερη ανάπτυξή τους. Κάθε παιδί έχει δικαίωμα στη ζωή, στην ανάπτυξη και στην αγάπη. Πρέπει να ζει σε ένα περιβάλλον, όπου νιώθει ασφάλεια και αγάπη, όπου υποστηρίζεται από την οικογένειά του και την κοινωνία. Δυστυχώς όμως σε πολλά μέρη του κόσμου, τα παιδιά ζουν στην φτώχεια. Πολλοί εκμεταλλεύονται τα δικαιώματά τους με την παιδική εργασία, τη βία, την έλλειψη εκπαίδευσης και φροντίδας.

Η Μαργαρίτα και το κουτί της δύναμης

Η Μαργαρίτα ήταν ένα ευαίσθητο κορίτσι που αγαπούσε τα λουλούδια και τις ζωγραφιές. Όμως, στο σχολείο, κάποια παιδιά την κορόιδευαν. «Τα κορίτσια δεν πρέπει να μιλάνε δυνατά!» της έλεγαν. «Δεν μπορείς να παίξεις μπάλα, είσαι κορίτσι!” Φώναζαν και γελούσαν. Κάποιες φορές την έσπρωχναν, άλλες της έκρυβαν την τσάντα. Και εκείνη σωπαίνοντας, στενοχωριόταν χωρίς να μιλάει. Μία μέρα, η γιαγιά τής της έδωσε ένα μικρό ξύλινο κουτί .Αυτό το κουτί είχε κάτι πολύτιμο της είπε με ένα χαμόγελο, Όποτε νιώθεις φόβο, άνοιξε το.

Την επόμενη φορά που τα παιδιά την κορόιδεψαν, η Μαργαρίτα θυμήθηκε το κουτί. Το άνοιξε με τρεμάμενα χέρια και μέσα βρήκε έναν καθρέφτη. Στην επιφάνεια του ήταν χαραγμένα λόγια: Είσαι ικανή, είσαι σημαντική, είσαι δυνατή! Κοίταξε το είδωλο της και για πρώτη φορά αντί να χαμηλώσει το κεφάλι στάθηκε όρθια «Δεν έχετε δικαίωμα να με κάνετε να νιώθω έτσι!» Είπε δυνατά. Τα άλλα παιδιά ξαφνιάστηκα. Κάποια ένιωσαν ντροπή.

Από εκείνη την ημέρα, η Μαργαρίτα έμαθε να μιλάει. Να υπερασπίζεται τον εαυτό της και τους άλλους. Και το κουτί; Δεν το χρειαζότανε πια. Γιατί η δύναμη ήταν πάντα μέσα της.

Μαριάννα Αλεξίου, Γ1

Παιδική εργασία

Τα παιδιά που εργάζονται στον κόσμο αντιμετωπίζουν μία σκληρή πραγματικότητα, καθώς αναλαμβάνουν ευθύνες που δεν είναι για την ηλικία τους. Σύμφωνα με διεθνείς εκθέσεις, εκατομμύρια παιδιά εργάζονται σε επικίνδυνες συνθήκες, με το μεγαλύτερο ποσοστό να βρίσκεται σε χώρες αναπτυσσόμενες.

Αυτά τα παιδιά συχνά εργάζονται σε τομείς όπως η γεωργία, η βιοτεχνία, οι κατασκευές, με χαμηλές αμοιβές και χωρίς τα απαραίτητα μέτρα προστασίας.

ΑνάΪλα Φίφο, Γ6

**3η Δεκεμβρίου: Παγκόσμια Ημέρα Ατόμων με Αναπηρίες**

Η 3η Δεκεμβρίου έχει καθιερωθεί ως η Παγκόσμια Ημέρα Ατόμων με Αναπηρίες από τον Οργανισμό Ηνωμένων Εθνών, με στόχο την προώθηση των δικαιωμάτων και της άνετης διαβίωσης των ατόμων με αναπηρίες σε όλους τους τομείς της κοινωνίας. Είναι μια μέρα ευαισθητοποίησης, που μας υπενθυμίζει την ανάγκη για ισότητα, προσβασιμότητα και σεβασμό στη διαφορετικότητα.

Τα άτομα με αναπηρίες αντιμετωπίζουν καθημερινά πολλές προκλήσεις, όπως την έλλειψη προσβασιμότητας σε δημόσιους χώρους, την περιορισμένη συμμετοχή στην εκπαίδευση και την εργασία, αλλά και τα κοινωνικά στερεότυπα που συχνά οδηγούν σε διακρίσεις.

Τα άτομα με αναπηρία και ειδικές ανάγκες είναι σαν και εμάς.

Έχουν δικαιώματα σαν τα δικά μας.

Ζουν στην ίδια κοινωνία με εμάς.

Έχουν συναισθήματα όπως και εμείς.

Έχουν παρέες και φιλίες σαν τις δικιές μας.

Έχουν στόχους στη ζωή τους σαν τους δικούς μας.

Είναι άνθρωποι με αδυναμίες και δυνατότητες όπως εμείς.

Έχουν δικαίωμα στην αυτονομία, στην κοινωνική ένταξη και επαγγελματική εξέλιξη και στη συμμετοχή σε δράσεις στην κοινότητα.

Έχουν δικαίωμα στην εκπαίδευση και στη γνώση.

Με το εμείς μπορούμε να καταπολεμήσουμε τα στερεότυπα και τις προκαταλήψεις στηρίζοντας τα άτομα με διαφορετικότητα.

Μηρτσέκη Μαρία Μαγδαληνή, Γ3

Μπαφούρη Εμμανουέλα, Γ3

Μιχαλοπούλου Σταυρούλα, Γ3

Μπάρδο Ιωάννα, Γ3

 Εμείς οι έφηβοι θέλουμε να δημιουργήσουμε ένα κόσμο που το να έχεις διαφορές δεν θα είναι εμπόδιο σε τίποτα

Βαλεντίνη Φιλιππή, Γ3

**Συμπερίληψη**

Η συμπερίληψη είναι η πρακτική της διασφάλισης ότι όλοι οι άνθρωποι ανεξαρτήτως των διαφορών τους (φύλο, εθνικότητα, ικανότητες, σεξουαλικός προσανατολισμός κλπ) νιώθουν αποδεκτοί και πλήρως ενταγμένοι σε μια κοινότητα, έναν οργανισμό ή μια κοινωνία. Προϋποθέτει όχι μόνο την αποδοχή της διαφορετικότητας αλλά και τη δημιουργία ίσων ευκαιριών, ώστε όλοι να μπορούν να συμμετέχουν και να συνεισφέρουν ισότιμα.

Η λέξη συμπερίληψη τονίζει τη σπουδαιότητα της αποδοχής της διαφορετικότητας, υπογραμμίζοντας πως κάθε άνθρωπος είναι μοναδικός και αξίζει σεβασμό, ανεξαρτήτως εξωτερικής εμφάνισης, πεποιθήσεων ή κοινωνικών χαρακτηριστικών. Καταδικάζει τις προκαταλήψεις και τις γενικεύσεις, ενώ αναδεικνύει την ανάγκη για ενσυναίσθηση και ανοιχτό πνεύμα. Η αποδοχή των άλλων συμβάλλει στη δημιουργία μιας δίκαιης, συμπεριληπτικής και αρμονικής κοινωνίας, όπου η διαφορετικότητα γίνεται δύναμη και όχι αιτία διαχωρισμού. Η εκπαίδευση και η καθημερινή πράξη παίζουν καθοριστικό ρόλο στην καλλιέργεια αυτών των αξιών.

**Βιβή Θεοδοσάκη, Γ2**

Συμπερίληψη είναι η αναγνώριση και η αποδοχή όλων των συνανθρώπων μας.

Σεβασμός, ίσες ευκαιρίες, και δικαιοσύνη για όλους.

Μαρία Αρχοντή, Γ1

Αποδοχή της διαφορετικότητας: Ενσυναίσθηση, Αλληλεγγύη

Αποδοχή της διαφορετικότητας σημαίνει ο κάθε άνθρωπος να σέβεται την εθνικότητα, το χρώμα, τη θρησκεία των άλλων. Να σέβεται τα έθιμά τους, να μη σχολιάζει και να μη κρίνει τον διαφορετικό τρόπο ζωής τους. Θα πρέπει να ακούμε τους συνανθρώπους μας, να συζητάμε μαζί τους και να τους δεχόμαστε όσο διαφορετικοί και αν είναι.

Χριστίνα Πούπα, Γ6

Η αποδοχή της διαφορετικότητας είναι θεμέλιο μιας δίκαιης και ανοιχτής κοινωνίας. Η κατανόηση και ο διάλογος μάς βοηθά να ξεπεράσουμε τις προκαταλήψεις.

Αθηνά Τσιφλάκου, Γ6

Η ενσυναίσθηση είναι ικανότητα. Η ικανότητα να μπαίνεις στη θέση του άλλου. Η ικανότητα να αφουγκράζεσαι προσπαθώντας να ταυτιστείς με τον άλλον.

Μαγδαληνή Μηρτσέκη, Γ3

Ενσυναίσθηση είναι να κατανοούμε, να νιώθουμε, να σεβόμαστε, να αγαπάμε τους συνανθρώπους μας και ποτέ να μην αγνοούμε κάποιον που μας ζητάει βοήθεια!

Εμμανουέλα Μπαφούρη, Γ3

Ενσυναίσθηση είναι η μαγική γέφυρα που ενώνει τις καρδιές των ανθρώπων χωρίς να χρειάζονται λόγια.

Αναστασία Ντράζεκ, Γ6

Η αλληλεγγύη είναι μια από τις πιο σημαντικές αξίες σε μια κοινωνία. Αλληλεγγύη σημαίνει να νοιαζόμαστε για τους άλλους και να στηρίζουμε όσους έχουν ανάγκη. Η αλληλεγγύη ενώνει τους ανθρώπους και χτίζει ισχυρές κοινότητες. Σε δύσκολες στιγμές η αλληλεγγύη μπορεί να προσφέρει δύναμη και ελπίδα. Όταν βοηθάμε τους άλλους γινόμαστε και εμείς καλύτεροι άνθρωποι. Η αλληλεγγύη είναι το θεμέλιο της ειρήνης και της συνεργασίας.

Νίκη Κοκοτίνη, Γ2

Κλαούντια Λάτου, Γ2

**Ενεργός Πολιτειότητα. Συμμετοχή στα κοινά, προώθηση της κοινωνικής δικαιοσύνης, υπευθυνότητα.**

Ο ενεργός πολίτης διεκδικεί τα δικαιώματά του στο δημόσιο χώρο ψηφίζει, συμμετέχει, αποδέχεται, συνεισφέρει, συνεργάζεται, ευαισθητοποιείται, συμπαραστέκεται, νοιάζεται, τηρεί τους νόμους, βοηθάει, σέβεται.

Δεν περιορίζεται μόνο στο να ψηφίζει. Ενδιαφέρεται για τα κοινά, υπερασπίζεται τα ανθρώπινα δικαιώματα, συμμετέχει σε εθελοντικές δράσεις και φροντίζει το περιβάλλον και τους συνανθρώπους του.

Ο ρόλος του ενεργού πολίτη είναι πολύ σημαντικός, καθώς με τη στάση του, μπορεί να κατανοήσει τους άλλους, να ενισχύσει **τη** δημοκρατία και να συμβάλει στη δημιουργία μιας πιο βιώσιμης κοινωνίας.

 Αναστασία Ντράζεκ, Γ6

 Βιβή Σύριγγα, Γ6

 Χριστίνα Πούπα, Γ6

 Ανάϊλα Φίφο, Γ6

**Συμμετοχή στα κοινά**

Όλοι οι πολίτες εκτός από δικαιώματα έχουν και υποχρεώσεις. Η ανεξαρτησία και η δημοκρατία που απολαμβάνουν σήμερα όλοι οι πολίτες της σύγχρονης ελληνικής πολιτείας είναι αποτέλεσμα των πολιτικών αγώνων και η πολιτική συμμετοχή είναι εγγύηση για τη διατήρησή της.

Επομένως οι ενεργοί πολίτες θα πρέπει να ενημερώνονται για τα κοινωνικά και πολιτικά ζητήματα σε τοπικό, εθνικό, ευρωπαϊκό και παγκόσμιο επίπεδο. Η ενεργή συμμετοχή μπορεί να πάρει πολλές μορφές. Από τη συμμετοχή σε εθελοντικές δράσεις, σε φορείς ή οργανώσεις μέχρι την προστασία του περιβάλλοντος και την προώθηση των ανθρωπίνων δικαιωμάτων.

Βιβή Θεοδοσάκη, Γ2

Νοιάζομαι και δρω…

Εθελοντισμός σημαίνει δύναμη στην πράξη, αγάπη χωρίς όρια

Θεοδώρα Αφεντάκη, Γ1

Εθελοντισμός σημαίνει να δίνεις με την καρδιά και να κερδίζεις με την ψυχή.

Κριστιάνα Μεχμετάι, Γ1

Εθελοντισμός είναι η ανιδιοτελής προσφορά και η καθημερινή ένδειξη σεβασμού, αγάπης, καλοσύνης σε συνανθρώπους μας οι οποίοι ζουν σε άσχημες συνθήκες.

Ευσταθίου Χρυσοβαλάντω, Γ1

Εθελοντισμός σημαίνει προσφέρω χωρίς να περιμένω, αλλά κερδίζω περισσότερα από όσα δίνω

Μαριάννα Αλεξίου, Γ1

Ο εθελοντισμός είναι προσφορά χωρίς αντάλλαγμα. Είναι μια πράξη αγάπης και ευθύνης προς την κοινωνία. Μέσα από τον εθελοντισμό μαθαίνουμε να συνεργαζόμαστε, να σεβόμαστε, να βοηθάμε και να νιώθουμε χρήσιμοι..

Έλενα Λαμπράκη, Γ2

Στο σύγχρονο συμπεριληπτικό σχολείο…

Οι μαθητές και εκπαιδευτικοί συμμετέχουν ισότιμα στη λήψη αποφάσεων. Οι μαθητές διδάσκονται την ενσυναίσθηση, την διαφορετικότητα και τον σεβασμό.

Κριστιάνα Μεχμετάι, Γ1

Κυριαρχεί η ελευθερία της έκφρασης, η ισότητα, η συμμετοχή όλων στη διαδικασία της μάθησης.

Θεοδώρα Αφεντάκη, Γ1

Υπάρχει σεβασμός ανάμεσα σε μαθητές και καθηγητές, η γνώμη όλων μετράει και ακούγεται.

Άννα Μαρία Παπαγιάννη, Γ3

Όλα τα παιδιά ανεξάρτητα της καταγωγής τους, της κοινωνικής τους θέσης είναι ίσα. Μπορούν να εκφράζουν ελεύθερα τις απόψεις τους, τα συναισθήματά τους καθώς και να αποφασίζουν ομόφωνα για πράγματα τα οποία έχουν να κάνουν με τη βελτίωση του σχολικού περιβάλλοντος.

 Δεν υπάρχουν στερεότυπα και προκαταλήψεις.

Ευσταθίου Χρυσοβαλάντω, Γ1

Στο συμπεριληπτικό σχολείο όλοι λειτουργούν δημοκρατικά.

Όλα τα παιδιά μπορούν να εκφράσουν τη γνώμη τους ελεύθερα και όλοι να έχουν δικαιώματα

Ελένη Γκριγκολασβίλι, Γ1

Κλεοπάτρα Γκογκά, Γ1

ΛΟΤΟΤΥΠΟ ΔΕΣ ΤΟ ΑΛΛΙΩΣ

Για την δημιουργία του ψηφιακού εντύπου «Δες το αλλιώς» συνεργάστηκαν στο πλαίσιο του μαθήματος Κοινωνική και Πολιτική Αγωγή οι μαθητές/τριες της Γ΄ Τάξης:

Μαριάννα Αλεξίου, Νίκος Αρσένης, Μαρία Αρχοντή, Θεοδώρα Αφεντάκη, Βαρντανιάν Γιώργος, Νίκος Βασιλόπουλος, Βαλέρια Γιανέλλο, Θανάσης Γιογάκης, Άγγελος Γιώργης, Φάμπιο Γκιόνι, Κλαούντια Γκόγκα, Κλεοπάτρα Γκογκάι, Ελένη Γκριγλασβίλι, Αθηνά Δαρζέντα, Χάρης Διπλάρος, Χρυσοβαλάντω Ευσταθίου, Δημήτρης Ζαμπάρας, Εβελίνα Ζαρέα, Σταματίνα Ζαρίδα, Ευαγγελία Ιωάννου, Κριστιάνα Μεχμετάι, Μπρίσλεν Ρίκα, από το Γ1

Ορέστης Ζάχο, Απόλλων Ζμέτης Καρπέτα, Βιβή Θεοδοσάκη, Μάριος Καπητέλος, Δημήτρης Καρακατσάνης, Αναστάσης Καραμπάτσος, Ευσταθία Καραμπάτσου, Μιχάλης Καραμπούλης, Λάλα Καραπετιάν, Έφη Καρκάση, Μαρίλια Κάσα, Μίρα Κοκόσι, Νίκη Κοκοτίνη, Δήμητρα Κορομπίλη, Ευάγγελος Κορομπίλης, Αναστάσης Κουτσογεωργόπουλος, Ελένη Κουτσοκώστα, Έλενα Λαμπράκη, Κλαούντια Λάτου, Ευμορφία Μακρή, Αρέν Μαλεριάν,  Κλαούντια Λάτου, Μαρία Μπατιστάτου από το Γ2

Μαρηγίνα Μανουσάκη,  Μαρία -Μαγδαληνή Μηρτσέκη, Σταυρούλα Μιχαλοπούλου, Χρήστος Μουτουσιάδης, Ιωάννα Μπάρδο, Εμμανουέλα Μπαφούρη, Άγγελος Μπορμπόλης, Μαρίνα Μωρογιάννη, Σελίμ Νασίρι, Σπύρος Ντούρος, Γιώργος Ξενάκης, Άννα-Μαρία Παπαγιάννη, Παναγιώτης Παπαδόπουλος, Τάσος Παπαϊωάννου, Γωγώ Παπαϊωάννου,  Μαρία-Αντουανέτα Παππά, Χρήστος Ραγιάς, Βασιλική, Σαλβάνου, Βαλεντίνη Φιλιππή από το Γ3

Αντώνης Γαλανός, Κριστιάν Γκεοργκίεβ, Αλίκη Δικοπούλου, Φράνκο Ζότο, Ραφαέλ Ιμπράι, Εντιόρα Καλάγια, Αμαρίλντο Καράτσι, Ορέστης Κόντρα, Άλμπι Κουρτέσι, Ίγκλι Κουρτέσι, Αριστέο Μουλάλι, Φλάβιο Μπεκιάι, Κωνσταντίνος Νικολόπουλος, Χάρης Ντέλιος, Μαγκνταλένα Ντεμουρασβίλι,  Ιζαμπέλα Ντούρο από το Γ5

Ναταλί Μαϊσουράτζε, Αναστασία Ντράζεκ, Ανδρέας Παναγάκης, Κατερίνα Παναγοπούλου, Ερίσα Παπά, Αλέξανδρος Παπούλιας, Κωνσταντίνα Παπουτσιδάκη, Μάριος Πασαλλάρι, Χριστίνα Πούπα, Νίκος Σδούκος, Άρτεμις Σελίμι, Μπεσμίρ Σελμάνι, Βιβή Σύριγγα, Μάριος Τάλιος, Γρηγόρης Τσάγια, Αθηνά Τσιφλάκου, Ανάϊλα Φίφο, Αλέξανδρος Χαλκίδης, Σάμπα Χόμπουα από το Γ6.

Λογότυπο: Δανάη Μαρία Τούνα, μαθήτρια στην Α΄ Λυκείου.

Υπεύθυνη δράσης: Μαρία Καλογεράκη

Συνεργάστηκαν οι εκπαιδευτικοί: Πέρσα Σαμαρά, Αναστασία Χριστοδούλου, Κώστας Ευφραιμίδης.

Τους ευχαριστούμε θερμά για την πολύτιμη βοήθειά τους.